CELEX: 32022D0059
Language: el
Date: 2022-01-10 00:00:00
Title: Απόφαση (ΚΕΠΠΑ) 2022/59 της Επιτροπής Πολιτικής και Ασφάλειας της 10ης Ιανουαρίου 2022 σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία και Ερζεγοβίνη και την κατάργηση της απόφασης (ΚΕΠΠΑ) 2021/5 (BiH/32/2022)

17.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 10/77
               
            
         ΑΠΟΦΑΣΗ (ΚΕΠΠΑ) 2022/59 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 10ης Ιανουαρίου 2022
         σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία και Ερζεγοβίνη και την κατάργηση της απόφασης (ΚΕΠΠΑ) 2021/5 (BiH/32/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη Στρατιωτική Επιχείρηση της Ευρωπαϊκής Ένωσης στη Βοσνία και Ερζεγοβίνη (1), και ιδίως το άρθρο 6 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία και Ερζεγοβίνη («Διοικητής Δυνάμεων της ΕΕ»).
                  
               
                     (2)
                  
                  
                     Στις 15 Δεκεμβρίου 2020, η ΕΠΑ εξέδωσε την απόφαση (ΚΕΠΠΑ)/2021/5 (2) για τον διορισμό του υποστρατήγου Alexander PLATZER ως Διοικητή Δυνάμεων της ΕΕ.
                  
               
                     (3)
                  
                  
                     Στις 3 Νοεμβρίου 2021, οι αυστριακές στρατιωτικές αρχές εισηγήθηκαν να διορισθεί ο υποστράτηγος Anton WESSELY για να διαδεχθεί τον υποστράτηγο Alexander PLATZER ως Διοικητής Δυνάμεων της ΕΕ από τις 20 Ιανουαρίου 2022.
                  
               
                     (4)
                  
                  
                     Στις 25 Νοεμβρίου 2021, η στρατιωτική επιτροπή της ΕΕ συμφώνησε με την εισήγηση των αυστριακών στρατιωτικών αρχών.
                  
               
                     (5)
                  
                  
                     Συνεπώς, η απόφαση (ΚΕΠΠΑ) 2021/5 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα.
                  
               
                     (7)
                  
                  
                     Στις 12 και 13 Δεκεμβρίου 2002, το Ευρωπαϊκό Συμβούλιο της Κοπεγχάγης εξέδωσε δήλωση σύμφωνα με την οποία οι ρυθμίσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ένωσης είναι ταυτόχρονα είτε μέλη του ΝΑΤΟ είτε συμβαλλόμενα μέρη του προγράμματος «Σύμπραξη για την ειρήνη» και έχουν, ως εκ τούτου, συνάψει διμερείς συμφωνίες ασφάλειας με το ΝΑΤΟ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποστράτηγος Anton WESSELY διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία και Ερζεγοβίνη από τις 20 Ιανουαρίου 2022.
         
         
            Άρθρο 2
            Η απόφαση (ΚΕΠΠΑ) 2021/5 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 20 Ιανουαρίου 2022.
         
         
            Βρυξέλλες, 10 Ιανουαρίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 252 της 28.7.2004, σ. 10.
         
            (2)  Απόφαση (ΚΕΠΠΑ) 2021/5 της Επιτροπής Πολιτικής και Ασφάλειας, της 15ης Δεκεμβρίου 2020, σχετικά με τον διορισμό του Διοικητή Δυνάμεων της ΕΕ για τη Στρατιωτική Επιχείρηση της Ευρωπαϊκής Ένωσης στη Βοσνία-Ερζεγοβίνη και την κατάργηση της απόφασης (ΚΕΠΠΑ) 2019/783 (BiH/31/2020) (ΕΕ L 4 της 7.1 2021, σ. 8).